कोरोना अपडेट: देश में 24 घंटों में 8,503 नए मामले, 624 मरीज़ों की मौत
दिल्ली: केंद्रीय स्वास्थ्य मंत्रालय द्वारा आज शुक्रवार, 10 दिसम्बर को जारी आंकड़ों के अनुसार देश में 24 घंटों में कोरोना के 8,503 नए मामले दर्ज किए गए हैं। इसके अलावा कोरोना से बीते दिन 600 से भी ज़्यादा यानी 624 मरीज़ों की मौत हुई है। कोरोना से एक दिन में हुई 600 से ज़्यादा मरीज़ों की मौत का कारण यह है की 3 राज्यों में पिछले कुछ दिनों में हुई मौत के संशोधित आकड़ों को जोड़ा गया है | जिनमें से चंडीगढ़ में 256 मरीज़ों की मौत के संशोधित आकड़ों को जोड़ा गया है, वही केरल में 173 और गोवा में 94 मरीज़ों की मौत के संशोधित आकड़ों को जोड़ा गया है | साथ ही इसी बीच देश भर में कोरोना से पीड़ित 7,678 मरीज़ों को ठीक किया गया है। और एक्टिव मामलों में 201 मामलों की बढ़ोतरी हुई है।
देश में कोरोना संक्रमण के मामलों की संख्या बढ़कर 3 करोड़ 46 लाख 74 हज़ार 744 हो गयी है। जिनमें से अब तक 4 लाख 74 हज़ार 735 लोगों की मौत हो चुकी है। देश में कोरोना से पीड़ित 98.36 फ़ीसदी यानी 3 करोड़ 41 लाख 5 हज़ार 66 मरीज़ों को ठीक किया जा चुका है। और एक्टिव मामलों की संख्या बढ़कर 0.27 फ़ीसदी यानी 94 हज़ार 943 हो गयी है।
स्वास्थ्य मंत्रालय की ताजा जानकारी के अनुसार देश में कोरोना वैक्सीन की अब तक 1 अरब 31 करोड़ 18 लाख 87 हज़ार 257 डोज दी जा चुकी हैं। जिनमें से 74 लाख 57 हज़ार 970 वैक्सीन की डोज पिछले 24 घंटों में दी गयी है।
भारतीय आयुर्विज्ञान अनुसंधान परिषद (ICMR) द्वारा जारी आंकड़ों के अनुसार कोरोना के 65 करोड़ 32 लाख 43 हज़ार 539 सैंपलों की जांच की जा चुकी है। जिनमें से 12 लाख 93 हज़ार 412 सैंपलों की जांच पिछले 24 घंटों में हुई है।
राज्यवार कोरोना के नये मामले
देश में पिछले 24 घंटों में कोरोना के 8,503 मामले दर्ज किए गए हैं। जिनमें केरल से 4,169 मामले, महाराष्ट्र से 789 मामले, तमिलनाडु से 698 मामले, पश्चिम बंगाल से 567 मामले, कर्नाटक से 373 मामले, मिज़ोरम से 328 मामले, तेलंगाना से 201 मामले, ओडिशा से 195 मामले, आंध्र प्रदेश से 193 मामले, जम्मू और कश्मीर से 192 मामले, असम से 146 मामले, चंडीगढ़ से 101 मामले, गुजरात से 70 मामले, पंजाब से 60 मामले, दिल्ली से 55 मामले, हिमाचल प्रदेश से 52 मामले और छत्तीसगढ़ से 40 मामले सामने आए हैं।
साथ ही, राजस्थान से 38 मामले, हरियाणा से 35 मामले, गोवा से 31 मामले, पुडुचेरी से 28 मामले, मणिपुर से 25 मामले, लद्दाख से 24 मामले, मध्य प्रदेश से 19 मामले, बिहार से 17 मामले, मेघालय से 12 मामले, त्रिपुरा से 10 मामले, उत्तराखंड और झारखण्ड से 9-9 मामले, उत्तर प्रदेश और सिक्किम से 6-6 मामले, अंडमान और निकोबार द्वीप से 3 मामले और एक-एक मामला और दादरा नगर हवेली और दमन दीव से सामने आया है | बीते दिन नागालैंड और लक्षद्वीप से कोई मामला सामने नहीं आया है।
राज्यवार कोरोना से मौत
देश में कोरोना संक्रमण से 24 घंटों में 624 मरीजों की मौत हुई है। जिनमें से चंडीगढ़ में 256 मरीज़ों की मौत हुई, केरल में 225 मरीज़ों की मौत हुई, गोवा में 94 मरीज़ों की मौत हुई, तमिलनाडु में 15 मरीज़ों की मौत हुई, महाराष्ट्र और पश्चिम बंगाल में 7-7 मरीज़ों की मौत हुई, कर्नाटक में 4 मरीज़ों की मौत हुई, आंध्र प्रदेश में 3 मरीज़ों की मौत हुई, मिज़ोरम, ओड़िशा, असम, पंजाब और हिमाचल प्रदेश में 2-2 मरीज़ों की मौत हुई और एक-एक मरीज़ की मौत तेलंगाना, पुडुचेरी और मेघालय में हुई है।
अपने टेलीग्राम ऐप पर जनवादी नज़रिये से ताज़ा ख़बरें, समसामयिक मामलों की चर्चा और विश्लेषण, प्रतिरोध, आंदोलन और अन्य विश्लेषणात्मक वीडियो प्राप्त करें। न्यूज़क्लिक के टेलीग्राम चैनल की सदस्यता लें और हमारी वेबसाइट पर प्रकाशित हर न्यूज़ स्टोरी का रीयल-टाइम अपडेट प्राप्त करें।
hin_Deva hin_Deva hin_Deva hin_Deva hin_Deva hin_Deva hin_Deva awa_Deva bho_Deva hin_Deva hin_Deva